Zhantas/Cleaned-Kyrgyz_Wikipedia huggingface dataset:
Люксембург (шаар)

Люксембург шаары (, ) – Люксембург Улуу герцогдугунун борбору. Альзет (Сюр дарыясынын куймасы) жана Петрюс дарыясынын боюнда, деңиз деңгээлинен 334 м бийикте жайгашкан. Калкы 75,2 миң (2010; Чоң Люксембургда 120 миң). Трансевропа жолундагы ири жол тоому. Эл аралык аэропорту бар. Металлургия, машина куруу, химия, тамак-аш–татымал, тигүү өнөр жай ишканалары иштейт. Эл аралык финансы борбору. Европадагы эң ири маданий очок. Эл аралык университет, Улуу герцог институту, консерватория, улуттук китепкана, натуралисттер коому, улуттук музей, театр, медицина коллежи, искусство жана кол өнөрчүлүк мектеби бар. Алгач 963-ж. ченде сепил катары эскерилет. 1244-жылдан шаар. Люксембург 1505–1684-ж. жана 1697– 1714-ж. Испанияга тиешелүү болсо, 1684–97-ж. жана 1794–1815-ж. Франциянын ээлик аймагынын курамына кирген. 1714–94-ж. Австриянын эзүүсү астында болгон. 1815-ж. Вена келишиминин чечими менен Люксембург Улуу Герцогдугу түзүлүп, ошол мезгилден анын борбору. Улуу герцогдун резиденциясы, Сен-Кирен капелласы (6- жана 15-к.), готика стилиндеги Сен-Мишель чиркөөсү (16-к.), ренессанс стилиндеги юстиция ак сарайы (16-к.), барокко стилиндеги Нотр-Дам собору (17-к.) сакталган. Ар кандай фестивалдар, карнавалдар, шарап майрамы жана эрте жазда ачылган гүлдөрдүн көргөзмөсү (апрелде) өткөрүлүп турат.
 Колдонулган адабияттар 
 “Кыргызстан”. Улуттук энциклопедия: 5-том. Башкы ред. Асанов Ү. А., Б.: "Кыргыз энциклопедиясы" башкы редакциясы, 2014. ISBN 978—9967—14-111-7

Категория:Европа борборлору
Категория:Европа
Категория:Шаарлар
Рейкьявик

upright=1.4|thumb|left|Reykjavík séð úr Hallgrímskirkju
Рейкьявик – Исландия Республикасынын борбору (дүйнөдөгү эң түндүктөгү шаар) жана башкы порту. Исландия аралынын түштүк-батыш жээгинде, Атлантика океанынын Фахсафлоуи булуңунун четинде, деңиз деңгээлинен 150 м бийиктикте жайгашкан. 

Климаты (аракеттеги жанар тоолордун, ысык булактардын негизинде) жумшак. Январдын орточо температурасы 0–4°С, жайы салкын, июлдуку 12°С. Жылдык жаан-чачыны 800 мм. Калкы 119 миң (2010; Исландиянын калкынын 40%и; шаар айланасы менен 210 миң). Эл аралык аэропорту бар. Өлкөнүн экономикалык жана маданий ири борбору. Рейкьявикте жана анын айланасында өлкөнүн өнөр жайынын 2/3си жайгашкан. Шаардын экономикалык негизин транспортту, байланышты тейлөө жана маалыматтык технология, фармацевтика, микробиология өнөр жай түзөт. Балык кармалып, беленделет. Кеме куруу, тамак-аш, жеңил ж. б. өнөр жай ишканалары иштейт. Геотермикалык суулары турак жайды жылытууда колдонулат. Университет, метеорология, жанар тоо институттары, улуттук музей, мамлекеттик сүрөт галереясы бар. 874-жылы алгачкы норвег келгиндеринин конушу катары негизделген. 1786-жылдан шаар. 1944-жылдан Исландиянын борбору. Собор (18-кылымдын аягы) сакталган.

 Колдонулган адабияттар 
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Исландия
Категория:Шаарлар‎
Виктория, Сейшелдер

thumb|Виктория.
Виктория - Сейшель Аралдары мамлекетпнин борбору. Калкы 22,6 миң (2006). Маэ аралынын Түндүк-чыгышында жайгашкан. Инди океанынын жээгиндеги порт (копра, кокос жана эфир майлары, ванил, корица, балык экспорттолот). Эл аралык аэропорту бар. 1778-ж. Порт-Руаяль деген ат менен негизделип, 1841-ж. королева Викториянын урматына аталган. 1903-76-ж. англиялык колониянын административдик борбору, 1976-жылдан көз каранды эмес Сейшель Аралдары Республикасынын борбору. Саат мунарасы (1903; Лондондогу Биг-Бен сааты менен Ыйык Стефан мунарасынын көчүрмөсү), собор, политехникалык институт (1983), улуттук китепкана (1910) жана музей (1964) бар. Ботаникалык бак (1901), орхидея гүлдөрү бакчасы уюшулган. Шаардын экономикасынын негизин чет элдик туризм жана балыкчылык түзөт. Тамак-аш (анын ичинде балык беленделет, пиво кайнатылат), тамеки, эмерек өнөр жай ишканалары иштейт. Кустардык кол өнөрчүлүк өнүккөн. Викторияга жакын улуттук Ыйык Анна деңиз паркы жайгашкан. 

 Колдонулган адабияттар 
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055-4

Категория:Африка мамлекеттеринин борборлору‎
Атлетик Билбао

«Атле́тик Бильба́о» — Бильбао жана Баскония шаарларынан чыккан, Испания футбол лигасында ойноочу испандык футбол клубу. Клуб 1898-жылы негизделген, жана 1928-жылдан тарта Примерада ойной баштаган. Түзүлгөн клубдардын арасынан «Атлетик», «Реал Мадрид» жана «Барселона» жогорку испандык дивизионду таштап кетишкен эмес. «Атлетик» — Испаниянын көп титулдуу футбол клубдарынын катарына кирери анык. Ал 8 жолу мамлекеттик чемпионатты жана 24 жолу Испания кубогун багындырган.

Категория:Испания футбол лигасы
Категория:Испания
Категория:Футбол клубдар
Жамаатташкан чыгармачылык

Жамаатташкан чыгармачылык, коллективдүү чыгармачылык – көркөм адабиятка байланыштуу эки түрдүү мааниде колдонулат. 
1. Элдик оозеки чыгармалар – (эпостор, ырлар, анекдоттор, жомоктор, кошок, армандар, макал-ылакартар ж.б. ) жамаатташкан чыгармачылыктын натыйжасы болуп саналат. Түпкүлүгүндө конкреттүү бир киши тарабынан жаратылган болсо улам кийинки урпактар алымча- кошумча киргизип отуруп, жамааттын жалпы белгилерин камтып калган. Мисалы, уламышта Манас каза болгондо чоросу Ырчуулдун анын баатырдык иштерин кошуп ырдаганы “Манас” эпостун уюткусун түзгөн делет. Мындай чыгармалардын конкретүү авторун табуу мүмкүн эмес, ошондуктан буларды коллективдүү чыгармачылык менен жаралган элдик мурастар дейбиз. 
2. Кээде жазма адабиятта да бир топ автор биргелешип, жамаатташып бир чыгарманын үстүндө иштеши мүмкүн. Мисалы, “Айчүрөк” операсынын либреттосу коллективдүү түрдө иштелген, авторлору белгилүү, бирок кимисинин ролу канчалык экенин, кимиси кандай идея киргизип, кайсыл жерин жазганын аныктоо кыйын.
 Адабият: 
Шериев Ж., Муратов А. Адабият .Терминдердин түшүндүрмө сөздүгү. Кыргыз энциклопедиясынын башкы редакциясы. Бишкек, 1994 - ISBN 5-89750-084-3

Категория: Маданият
Категория: Адабият
Идиома

Идиома (грекче - өзгөчөлүк, өзүнчөлүк,бөтөнчөлүк) – эки же андан ашык сөздөн түзүлүп, жалпы мааниси ошол сөздөрдүн жеке мааниси менен тике байланышпастан, көбүнчө өтмө мааниде колдонулуп, ошол тил үчүн гана мүнөздүү болгон, башка тилдерге которулбаган, тутумундагы сөздөрдү ажыратып кароого мүмкүн болбогон туруктуу сөз айкаштары. Оозеки сүйлөшүүдө, публицистикалык жана көркөм адабияттын стилинде колонулат. Кыргыз тилинде, мисалы, “мурдун балта кеспеген”, “колтугуна суу бүркүү” деген сыяктуу идиомалык айкаштар бар. Идиомалар жазуучунун сөз байлыгын таасирдүү кылат жана көркөмдөйт, чыгармага улуттук мүнөз берет, каармандардын жекече сапаттарын тереңирээк ачууга көмөктөшөт.
 Адабият: 
Шериев Ж., Муратов А. Адабият .Терминдердин түшүндүрмө сөздүгү. Кыргыз энциклопедиясынын башкы редакциясы. Бишкек, 1994 - ISBN 5-89750-084-3

Категория: Маданият
Категория: Адабият
Ички уйкаш

Ички уйкаш – ыр жолдорунда сап ичиндеги сөздөрдөн түзүлгөн уйкаштык. Мисалы, 
Жазда мен жашарамын, жазда көрчү, 
Күздө мен картаямын, анда көрбө. (М. Абылкасымова) 
 Адабият: 
Шериев Ж., Муратов А. Адабият .Терминдердин түшүндүрмө сөздүгү. Кыргыз энциклопедиясынын башкы редакциясы. Бишкек, 1994 - ISBN 5-89750-084-3

Категория: Маданият
Категория: Адабият
Асылбаш, урук

Асылбаш уругу - баргы, солто урууларынын курамдарындагы уруктарАбрамзон, 107.. Этнотопоним.

С.М. Абрамзон солтодогу Асылбаш уругу адигине уруулук тобунан келип киргендигин белгилейтАбрамзон, 1960, Т. IV, 24.. Бул пикирди баргы уруусундагы (Адигине уруулук тобу) Асыл баш этнониминин параллели да ырастайт. Адигине бийден Баргы бий, андан Сансыз, андан Ардай, Ардайдан Асылбаш, андан Асан, Сарай, Тантабар, Койсары.Асандан Райымбек, Саты.Тантабардан Доскулу андан Токто.Токтодон Кудайменде, Кенже баатыр, Дорбобаш баатыр, Менсейит, Кочок.Кудаймендеден Нышаа баатыр, Элтузор, Калча.Кенже баатырдан Чортон, Чиркей, Темиржан, Каракуш, Кубат.Менсейиттен Тулоке баатыр, Шамаке, Ото, Ниязкул.Кочоктон Толон, Туломот.Токтонун Дорбобашы кыргыз-калмак согушунда далай эрдиктерди корсоткон баатыр киши болгон экен.Дорбобаш баатыр жонундо Бала Айылчы, Белек Солтоноев, Сапарбек Закиров сыяктуу тарыхчы,санжырачылар жазышкан.Койсарыдан Койлон андан Сасман, Сартек.Сасмандан Карача.Сартектен Тагайча.Асылбаштын небереси Нышаа баатыр калмак-кыргыз согушунда чон эрдиктерди корсоткон экен. 1758-жылы Нышаа баатыр баштаган кыргыз элчилери Кытай императоруна элчилик сапар менен барып келген.Асылбаштын дагы бир баатыры Кенже баатыр калмактар менен болгон согуштун жигердуу катышуучусу.Кенже баатыр солтонун бийи Кошой менен куда соок болгон Кенженин кызы Жакшылык Кошойдун уулу Жамансарт бийдин байбичеси болуп,ал экоонон торолгон балдар Эсенаман, Тулоберди, Борубай. Нышаанын небереси Байзак оз заманынын мыкты баатырларынын бири болгон.Байзак баатыр солтонун бийи Чолпонкулдун куйоо баласы болгон. 
Асылбаш - Сокулук районундагы айыл аталышы катары маалымСГНК, 1988, 54..

 Эскертүүлөр 

 Колдонулган адабияттар 
 Каратаев О. Кыргыз этнонимдер сөздүгү. — Бишкек: КТМУ, 2003. -265 б. ISBN 9967-21-621-2

Категория:Кыргыз уруулары жана уруктары
Категория:Баргы уруусу
Категория:Солто уруусу
Категория:Санжыра
Категория:Кыргыз санжырасы
Категория:Кыргыз этнографиясы
Категория:Кыргыз этнонимиясы
Категория:Кыргыздар
Аюу, урук

Аюу уругу - ават, бөрү, чекир саяк урууларынын курамдарындагы уруктарАбрамзон, 108.. 

Аюу дүйнөнүн көпчүлүк элдеринде эзелтеден тотемдик жаныбар катары белгилүү. Байыркы түрк тилдеринин диалектилеринде бул сөз "aziq", "adiq" формаларында айтылганы маалым (караңыз: Махмуд Кашгари, Т.1, 86; ДТС, 13). Азыркы тува жана хакас тилинин айрым диалектилеринде “адыг”, “азыг” түрлөрүндө айтылат. Түштүк Сибир түрк элдеринде, өзгөчө саха-якуттарда аюуга байланыштуу табу ( “тыюу салуу”) сөздөрү кенен таралганы анык. Мындан сырткары, аюуга байланышкан бир топ эвфемизмдер белгилүү. Мисалы, саха-якуттар аюуну - “өхө” (чоң ата), хакастар - “аба” (ата), алтайлыктар - “абага” (таяке, ага), тувалар - “ава” (эне, апа) деп аташатЩербак, 1961,131.. Тунгус-манжур элдеринде (эвенктерде) “манги” аюу келбеттүү адамды элестетип, ата-бабалардын духунун мифологиялык символу, шамандардын башкы колдоочусу деген түшүнүктү билдирет. “Манги” сөзү “аюу”, “ата-бабалардын духу” маанисин туюндуратАнисимов, 1951, 200-203.. “Тайганын кожоюну” деген ат менен белгилүү болгон аюу бүгүнкү күндө да бугу, жолборс, бүркүт сыяктуу кайберендер менен бирге тотемдик ыйык жаныбар катары эсептелет.
Изилдөөчүлөр адамзат коомунун өнүгүүсүнүн энелик доордогу коллективдүү чарба жүргүзүү (коллективдүү аң уулоо) менен байланышына токтолушат.
Сибирдин көпчүлүк элдеринде аюуга байланыштуу жамааттык түлөө өткөрүү ритуал-майрамы сакталып келери маалымВасильев, 1948, 78-79.. Айрым изилдөөчүлөр Түштүк Сибирде тунгус-манжур урууларына чейин “манги” ( “аюу”) аттуу уруу жашаганын далилдеп келишетВасильевич, 1970, 31-32.. 

Бул этникалык аталыштар кыргыздарда эзелтеден эле белгилүү десе болот. Параллелдери башкыр, өзбек-коңураттарда барАтаниязов, 1988,15..

 Эскертүүлөр 

 Колдонулган адабияттар 
 Каратаев О. Кыргыз этнонимдер сөздүгү. — Бишкек: КТМУ, 2003. -265 б. ISBN 9967-21-621-2
 
Категория:Кыргыз уруулары жана уруктары
Категория:Ават уруусу
Категория:Бөрү уруусу
Категория:Чекирсаяк уруусу
Категория:Санжыра
Категория:Кыргыз санжырасы
Категория:Кыргыз этнографиясы
Категория:Кыргыз этнонимиясы
Категория:Кыргыздар
Категория:Башкырлар
Аян, урук

Аян уругу - тынымсейит уруусундагы жаманактын курамындагы урукАбрамзон, 106.. Лакап этноним.

Этноним төмөнкү маанилерди билдирет: Аян - 
 Боло турган иш, окуя жөнүндө алдын ала билинген белги; 
 Пайда, кандайдыр бир нерседен түшкөн олжо, табылга. Аян кылуу. Аян табууКТТС, 107.. 

 Эскертүүлөр 

 Колдонулган адабияттар 
 Каратаев О. Кыргыз этнонимдер сөздүгү. — Бишкек: КТМУ, 2003. -265 б. ISBN 9967-21-621-2
 
Категория:Кыргыз уруулары жана уруктары
Категория:Сарыбагыш уруусу
Категория:Тынымсейит уруусу
Категория:Санжыра
Категория:Кыргыз санжырасы
Категория:Кыргыз этнографиясы
Категория:Кыргыз этнонимиясы
Категория:Кыргыздар
Археолог

thumb|Археолог.
Археолог - тарыхчы, б.а. тарых илимин изилдөө менен алектенген окумуштуулардын ичинен негизинен археологиялык казууларды жүргүзүү жана археологиялык табылгаларды тереңдеп иликтөө менен алектенген адис.

 Археологдун милдет-максаты 
...

 Тарыхчы кесибинин түрлөрү 
Тарыхчы кесибин аркалагандар археолог, архив таануучу, булак таануучу, этнограф, этнолог жана башка тармактык кесип ээлери болуп бөлүнүшөт. 

Байыркы гректер өз тарыхынын атасы катары Геродотту санашкан.

Байыркы кытайлыктардын тарыхынын атасы катары Сыма Цян эсептелет.

Кыргыздын 19-кылымдын акырынан тартып тарых изилдеген окумуштуулары - Зиябидин Магзуни, Осмонаалы Сыдык уулу, Белек Солтоноев болгон.

 Кыскача адабият 
 Урстанбеков Б.У., Чороев Т.К. Кыргыз тарыхы: Кыскача энциклопедиялык сөздүк. – Фрунзе: Кыргыз Совет Энциклопедиясынын Башкы редакциясы. 1990. – 288 бет. – (История кыргызов: Краткий энциклопедический словарь). – (ISBN 5-89750-028-2) 
 
 

 Интернеттеги шилтемелер 
 
 

Категория:Тарыхчылар
Ганс вильгельм гейгер

Ганс Вильгельм Гейгер 
Ганс Вильгельм Гейгер 1882- жылы 30 сентябрда Нейштадда (Германия) филологдун үй-бүлөсүндө туулган. Гимназияны аяктагандан кийин ал Эрланген универсетине тапшырган жана ошол эле мезгилде Мюнхен жана Тюбинген университетинде физика боюнча лекцияга катышкан.
 Гейгер 1906- жылы илимдин доктору даражасына ээ болу менен Эрланген университетин ийгиликтүү аяктаган. Европада ошол мезгилде таанымал физика кафедрасы болгон Манчестер университетине иштөөгө жөнөтүлгөн. Ал жерде Гейгер улуу физик 
Э.Резерфорддун жакын жардамчысы жана коллегасы болуп эмгектенген.
 1908-жылы Ганс электрондун зарядын аныктаган жана Резерфорд менен бирдикте заряддуу бөлүкчөлөрдү эсептөөчү приборун – Гейгер эсептегичин ойлоп тапкан. Кийинчерээк 1928- жылы ал өзү ойлоп тапкан эсептегичин немец физиги В.Мюллер менен бирдикте өркүндөткөн. 
 Ар тараптуу жагы бул приборду атомдун түзүлүшүн аныктоочу экспериментте колдонулган.
 1912- жылы Берлиндеги физика-техникалык институтта радиоактивдүүлүкттү изилдөөчү лабораторияны жетектеген. Атомдун түзүлүшү боюнча өзүнүн изилдөөлөрүн уланткан.
 1925- жылы Гейгерди Кильс университетинин физикалык институтунун директору жана профессор наамына ээ болгон.
1936-жылдан баштап Берлиндеги техникалык университеттин профессору
1938-жылы Ганстын ден-соолугу начарлай баштайт. Ал 1945-жылы 24-сентябрда Подстам шаарында каза болот.
Бүгүнкү күндө Гейгердин эсептегичи жөнүндө ар бир окуучга белгилүү. Азыркы мезгилде булл детектор нурданууну иондоштуручу – радиация өлчөгүчү көп жерлерде колдонулат.
Эшбай Токсобаев

Эшбай Токсобаев 1899-жылы Тянь-Шань облусунун Ак –Талаа районундагы Учкун колхозунда туулган.
Педагогикалык орто билими болгон.

Эл агартуу майданында 41 жыл эмгектенген. 1945–жылы «Эл агартуунун отличниги» төш белгиси менен сыйланган. 1946-жылы, 1941–1945–жылдары Улуу Ата Мекендик согуштагы «Эмгектеги каармандыгы үчүн» медалы менен сыйланган. 1949–жылы «Эмгек Кызыл Туу» ордени менен сыйланган. 1952–жылы «Ленин» ордени менен сыйланган. 

Жети баланын атасы Токсобаев Эшбай 1976–жылы 77 жаш курагында дүйнөдөн кайткан.

1991–жылы 1 – ноябрда Учкун орто мектебинин аты өзгөрүлүп, Эл депутаттарынын Нарын облустук кеңешинин президиумунун токтому менен Токсобаев Эшбайдын ысымы берилген.

 Колдонулган адабият 
 Учкун айылы Э.Токсобаев мектеби

Категория:Кыргызстан
Категория:Мугалимдер
Категория:Ак-Талаа районунда төрөлгөндөр
Категория:Туулгандар 1899-жылы
Категория:Өлгөндөр 1976-жылы
Тексттик режим

(Text mode - Текстовый режим). Монитордун тексттик жана графиктик режимдери болот. Текстик режимде чагылдырууда монитор графиктик сүрөттөлүш, курсив, жогорку индекс ж.б.лар эмес арип, сан жана башка тексттик тамгаларды чыгарат.
 Колдонулган адабияттар 
Компьютер жана интернет: Энциклопедиялык окуу куралы. У.Н. Бримкулов, А.С. Өмүралиев, В.Ф. Бабак.-2004. ISBN 9967-14-014-3
Категория:Компьютер
Категория:Илим
Терезе

thumb|right|150px|Терезе
Терезе — үйдү жарык кылуу, аба киргизүү үчүн дубалдын бооруна жасалган ачык жер жана аны жабуучу айнектелген рама.

 Жазуулар 

 Колдонулган адабияттар 
 Кыргыз тилинин түшүндүрмө сөздүгү (1969-ж.),(kg-kg)

Категория:Архитектура
Терминал

(Terminal - Терминал). Компьютер менен колдонуучу ортосунда берилиштерди алмашууда колдонулган монитор жана баскычтоп тактасынан турган түзүлүш. Терминалдар төмөндөгү үч түргө бөлүнүшөт: (1) киргизгич-чыгаргыч терминалдар, (2) интеллектуалдык терминалдар, (3) атайын багыттагы терминалдар. Киргизгич-чыгаргыч терминалдар баскычтоп тактасы жана экрандан турат, өзү туташтырылган компьютерден берилиштерди алуу жана экрандан көрсөтүү, берилиштерди киргизүү жана аларды компьютерге жиберүүдө колдонулат. Киргизгич-чыгаргыч терминалдар берилиштерди иштете албайт, себеби алардын сырткы эси болбойт. Киргизгич-чыгаргыч терминалдар көбүнчө мини, универсал же супер компьютерлер менен туташтырылат жана ошол компьютерлерде иштетилген кийин алынган маалыматтар басып чыгарылуучу маалымат катары терминалга жиберилип турат. Интеллектуалдык терминалдар берилиштерди өздөрүндө иштетүүгө жөндөмдүү жана көп учурда аларга баскычтоп тактасы менен экрандан сырткары кошумча диск сыяктуу сактагыч түзүлүштөр кошулат. Терминалдын мындай кошумчаланган ички мүмкүнчүлүктөр, башка компьютер менен туташтырылбаган учурда, чектелген сандагы маселелерди иштетүүгө жөндөмдүү. Интеллектуалдык терминал ошондой эле програмчы терминал деген ат менен да белгилүү болуп, арифметик жана логиктик амалдарды камтыган айрым маселелерди аткарууга жөндөмдүү. Атайын багыттагы терминалдар белгилүү типтеги иштерди аткарат жана айрым өндүрүштөрдө колдонулат. Бул терминалдар кардарлар менен ишкердик бүтүмдөр түзүлгөн учурда берилиштерди киргизүүгө мүмкүндүк берет, мисалы, ресторан же мейманканаларда. Киргизилген берилиштер бизнести башкарууда коммерстик иш-аракеттер жүргүзүүдө колдонулат. Терминалдардын дагы бир тиби кассирдин автоматтык машинкеси банк менен байланышкан иштерди аткарууда жардам берет. Бул типтеги терминалдарга берилиштерди магнит тилкелүү банк кардтын жана атайын жасалган баскычтоп тактасын пайдаланып киргизилет.
 Колдонулган адабияттар 
Компьютер жана интернет: Энциклопедиялык окуу куралы. У.Н. Бримкулов, А.С. Өмүралиев, В.Ф. Бабак.-2004. ISBN 9967-14-014-3
Категория:Компьютер
Категория:Интернет
Категория:Илим
Трафик

Traffic - англис тилинде жүрүүнү билдирет. Чыккан/кирген берилиштердин көлөмү. Кирүү трафик деп интернеттен компьютерге же веб-серверге багытталган тармак трафигин атайт. Чыгуу трафик деп компьютерден (же серверден) интернетке багытталган тармак трафигин атайт. Ички трафик – Кыргызстандын тармактарынан (.kg зонасы) чыккан трафик. Сырткы трафик – эл аралык тармактардан чыккан трафик.
 Колдонулган адабияттар 
Компьютер жана интернет: Энциклопедиялык окуу куралы. У.Н. Бримкулов, А.С. Өмүралиев, В.Ф. Бабак.-2004. ISBN 9967-14-014-3
Категория:Компьютер
Категория:Интернет
Категория:Илим
Бишкек, мен сени сүйөм

Бишкек, мен сени сүйөм!- адамдардын бири-бирине болгон мамилеси, алардын сезимдери жана эмоциялары туралуу тасма. Мунун баарына күбө болго негизги каарман - Бишкек шаары. 

 Шилтемелер 
 

Категория:Кыргызстандын тасмалары‎ 
Категория:2011-жыл
Категория:Бишкек
Категория:Руслан Акундун тасмалары
Кападокия

Кападокия шаары 60млн жыл мурун Эржиес, Хасан жана Гүл жанар тоолордон чыккан лава бүркүлмөсү жана күлдөрдөн түзүлгөн жумшак катмарлар жылдар бою, жамгыр шамалдын таасири менен келип чыккан. Адамдардын отурукташышы палеолит дооруна чейин сүргөн. Хеттиктердин жашаган жери кийинчерээк Християндыктын эң маанилүү борборунан бирөө болгон. Зоокадан оюлуп жасалган үй жана чиркөөлөр аймакта жашагандарга Рим императорлугунун басымынан качкан християндар үчүн баш калкалай турган жерге айланган. Кападокия аймагы Невшехирден баштап Кыршехир, Нигде, Аксарай жана Кайсери облустарына чейин камтыган аймак. Кападокия аймагы табияттын жана тарыхтын бириккен жери. Географиялык кубулуш Перибажаларынын пайда болушу менен тарыхый мезгилде адамдар булардын ичине үй, чиркөө, жана фрескалар менен кооздоп, миңдеген жылдар бою келген маданияты бүгүнкү күнгө чейин алып келген. Адамдардын отурукташканы палеолиттик дооруна чейин келген Кападокиянын тарыхы Хеттиктерден башталат. Тарыхы соода-сатык жана өлкөлөрдүн арасындагы соода-сатык менен коомдук байланышта көпүрө болгон Кападокия Жибек жолунун дагы дагы бир маанилүү уюгу болуп эсептелинет. Азыркы учурда бул аймак туристик жактан чоң орчундуу жерди ээлейт. Ошондой эле Аванос, Үргүп, Гөрөме Квади, Үчхисар жана Ортахисар чептери, Элназар чиркөөсү, Айналы чиркөөсү, Гувержиндик өрөөнү Деринкую, Каймакты, Өзконок жер алды шаарлары, Ихлара өрөөнү, Селиме айылы сыяктуу көрө турган маанилүү жерлерден.

Категория:Адабият 
Категория:Кыргызстан
Памуккале

thumb|Памуккале
Памуккале түндүк батыш Түркиянын Денизли олусунда жайгашкан табияттык жер. Ысык суу булактарынан аккан суулардан калган карбонат минералдары менен травертиндер каптайт. Эски Хиераполис шаары баардыгы 2700 метр узундугунда 600 метр туурасынан жана 160 метр бийиктигинде ак чептин үстүнө курулган. Памуккале Денизлинин 20 км узактыктагы өрөөнүндөгү каршы жактагы тоолордон көрсө болот. 5-10 км жакын жагында Лаодикуа антикалык айылы жайгашкан. 5 км ылдый жагында эл аралык термалдык борбор болгон Карахайыт айылы бар. Памуккале Юнесконун дүйнөлүк мурас тизмегине кирген. Туризм башкы тармагы. Адамдар миңдеген жылдар бою бассейиндеринде жуунуп келишкен. 20-кылымдын ортосунда Хреполисттин калдыктарынын үстүнө маанилүү чыгымга дуушар болгон отелдер курулган. Өрөөндөн секилердин үстүнө жакындашуу жолдору салынган жана мотоциклдердин чыгып түшүшүнө дагы уруксат берилген. Аймак дүйнөлүк мурас тизмегине киргенден баштап мейманкана, жол алынып ташталган жана бассейндердин орду алмаштырылган.
Категория:Адабият 
Категория:Кыргызстан
Караев, Сүйүн Караевич

Сүйүн Караевич Караев (20.3.1925 – 16.05.2018) - өзбекстандык илимпоз, теги - жызактык кыргыз, Борбордук Азия топонимиясы боюнча ири адис, география илимдеринин доктору, филология илимдеринин кандидаты, эл аралык Ч.Айтматов академиясынын мүчөсү, Жусуп Баласагын атындагы Кыргыз улутук университетинин ардактуу профессору. 

 Кыскача өмүр таржымакалы 
Сүйүн Караев - Өзбекстандын Жизак облусуна караштуу айылда туулган. Ата-теги өзбекстандык кыргыздар. Атасы Кара Сарыбаев өзү жизактык тоолуу кыргыздардын молдосу болгон. Кара Сарыбаев сталиндик доордо колхоздун башкармасы кезинде жалган жеринен камалып, абакка кесилген учур да болду.

Борбордук Азия мамлекеттик университетинде (азыр - Мырза Улугбек атындагы Улуттук университет) география факультетинде таалим алган.

Кыйла жылдар Өзбекстан ИАсынын Тил жана адабият институтунда эмгектенген.

Учурда - Өзбекстан Республикасынын Мамлекеттик кадастрынын Геодезия жана картография улуттук борборунун башкы адиси болуп эмгектенет.

Өзбекстандагы ири топонимист, ономаст адистердин бири.

Кыргызстанга бир нече ирет келип, илимий жыйындарга, кыргыз диаспорасынын өкүлү катары айрым Бүткүл дүйнөлүк кыргыздар курултайларына (1992, 2002) катышкан.

Ал 2018-жылы 16-майда Ташкент шаарында каза болгон. 

 Илимий эмгектеринин кыскача тизмеси 
Сүйүн Караев 500дөн ашуун ар кыл макалалар, 20дан ашуун ар кыл китеп, брошюралар жарыялаган. 

Бир нече окуу китепти өзбекчеге жана кыргызчага которгон.

Ал Чыңгыз Айтматовдун "Кассандра тамгасы" чыгармасын кыргызчадан өзбекчеге которгон (2001). 

С. Караев топонимия боюнча илимий диссертациясын коргоп, география илимдеринин доктору илимий даражасын алган. 

1979 - «Толковый словарь географических терминов». Автордош. 

1989 - «Русско-узбекский словарь географических названий СССР». Автордош. 

2001 - «Основные правила написания географических названий Республики Узбекистан» (Өзбгеокадастр үчүн). 

2001 - «Словарь терминов и других слов, образующих географические названия Узбекистана». 

 Интернеттеги шилтемелер 
 https://kabar.kg/news/ushel-iz-zhizni-kyrgyzskii-syn-uzbekskogo-naroda/ }}
 https://m.facebook.com/Kyrgyz.Taryh.Koomu/photos/a.367789623245559/1440618559295988/?type=3&locale2=ru_RU
 http://gkmm.uz/s-koraevning-90-yoshli-yubileyiga-bagishlan/ 

Категория:Кыргыз таануу
Категория:Окумуштуулар
Категория:Инсандар:Өзбекстан
Категория:Топонимия
Категория:Ономастика
Категория:XX кылым
Категория:XXI кылым
Категория:Кыргыз диаспорасы
Категория:Географтар
Категория:Айтматов таануу